586 
ARISTOTELIS 
das, illico restitant aliae stupidae spectantes illam. 
Frigidioribus locis libentius cubant oues. Caprae 
autem plus ruminant, et facilius accedunt ad ho¬ 
minem: et aegrius ferunt frigus. Instituuntur ab 
opilionibus oues, vt strepitum cienti congregentur. 
Nam tonante coelo si qua praegnans seorsim depre¬ 
hendatur, neque concurrat, abortum facit. Quae 
caussa est, vt etiam domi, strepitu exaudito, con¬ 
veniant ex consuetudine. [ Etiam tauri, cum ne¬ 
glecto armento errabundi feruntur, a feris in¬ 
terficiuntur. ] Decumbunt tum oues turn caprae si¬ 
mul cunctae per sua genera quaeque, (per cognatio¬ 
nem Gaza.) De vergente sole statim aiunt pastores 
auersas inter se capras, non aduersis oculis, cubare. 
CAP. V. (vulgo IV.) 
Boues et per societates et quae sibi inuicem as- 
sueuerunt simul pascuntur. Atque earum vna si 
aberrauerit, tum eam ceterae consequentur. Id¬ 
circo bubulci, vnam si amiserint, omnes praeterea 
continuo peruestigant. Etiam tauri, cum neglecto 
armento errabundi feruntur, a feris interficiuntur. 
Armentariae equae autem, si altera perierit, edu¬ 
cant pullos inter se. Sane enim totum equinum ge¬ 
nus videtur esse natura benignum erga sobolem. 
Cuius rei signum est, quod saepenumero steriles 
